text: Quant là ot demoré assez, 
   Melocandis, lors s'en parti ; 
   Droit en sa terre reverti, 
   Et Baldigans là demora. 
   Chascuns d'aus tant sa fenme ama 
   Que il par droit la dut amer. 
   Moult se penoient d'onnorer 
   Eles, et eles autressi 
   Refaisoient d'aus tout ainsi. 
   Tant qu'il vesquirent, honnorerent 
   Li uns l'autre, et tant s'entr'amerent 
   Com gent se pueent entr'amer 
   De fins cuers loiaus, sans amer. 
   Mais d'aus à parler vous lairai ; 
   Dou roi Cléomadès dirai. 
  